Politeknik Sultan Abdul Halim Muadzam Shah

Politeknik Sultan Abdul Halim  Mu'adzam Shah (POLIMAS) merupakan sebuah politeknik yang terletak di Bandar Darulaman, Jitra, Kedah. POLIMAS ditubuhkan dalam bulan Februari 1984 sebagai Politeknik Alor Setar dan ia menumpangkan bangunan asrama Sekolah Menengah Teknik Alor Setar.

Sejarah 
Kumpulan pertama pelajar, lebih kurang 120 orang telah diterima belajar bagi sesi Julai 1984. POLIMAS berhasrat melatih pelajar-pelajar lepasan SPM dan SPMV bagi melahirkan tenaga kerja professional dalam bidang kejuruteraan dan perdagangan.  

Kampusnya terletak di kawasan seluas 28 hektar dalam daerah Kubang Pasu. Ia mula digunakan pada 14 Mac 1987 dan dibuka secara rasmi pada 22 Mac 1989 oleh DYMM Almarhum Tuanku Sultan Abdul Halim Mu'adzam Shah, Sultan Kedah ketika itu. Semenjak tarikh ini, nama politeknik ini ditukar kepada Politeknik Sultan Abdul Halim Mu'adzam Shah, sempena nama baginda.

Visi
Menjadi pusat pendidikan dan latihan transformasional yang terunggul dan inovatif dalam bidang Kejuruteraan, Perdagangan dan Teknologi Maklumat di peringkat global menjelang 2015.

Misi
Menyediakan persekitaran pembelajaran dan latihan yang holistik untuk melahirkan modal insan yang kreatif, berdaya keusahawanan, kebolehpasaran tinggi dan berdaya saing global.

Motto

Kakitangan  
Pegawai Kanan POLIMAS ialah:
 En. Abdul Aziz bin Hasbullah
 Tuan Haji Imran bin Idris
 Ir. Gan Chee Kuan
 Dr. Khair bin Mohamad Yusof
 En. Mohd. Hashim bin Buyong.

POLIMAS menawarkan kursus sijil dan diploma, dan kini telah mempunyai hampir 6000 orang pelajar dengan bilangan kakitangan mencapai 600 orang.

Pautan luar 
 Laman rasmi POLIMAS
http://www.polimas.edu.my/webpolimas/

Politeknik di Malaysia